Brahma

</div>

BermaLihat:

 Rentse, Anker (1931). "Malay Charms, Kelantan". Journal of the Malayan Branch of the Royal Asiatic Society. 9 (1 (111)): 146.


  (), Berhama atau Berahma (Jawi: , ) merupakan pencipta alam semesta dalam kepercayaan agama Hindu dan salah satu daripada Trimurti selain Wisnu (sebagai dewa pemelihara) dan Siwa (sebagai dewa pemusnah) yang dipercayai berterusan selama-lamanya. Brahma tidak sama dengan Brahman dalam falsafah Vedanta.

Maka, Brahma merupakan sumber, benih segala-galanya. Brahma menjadi sumber yang melahirkan ruang, masa, sebab-akibat, nama dan rupa. Secara falsafah, Brahma merupakan tahap pertama penjelmaan idea keindividuan atau ego (ahankara). Secara teologi, Brahma adalah Pencipta yang tidak dicipta (Svayambhu), Manusia Pertama.

Meskipun Brahma adalah Tuhan Maha Esa dalam fungsinya sebagai Pencipta, tidak ada kuil khusus untuk pemujaan-Nya kecuali kuil di Pushkar (berdekatan Ajmer, Rajasthan). Beberapa Purana cuba memberikan alasan yang lemah untuk menjelaskan keadaan pelik ini. Namun, kemungkinan kultus Brahma telah wujud pada zaman sebelum Veda dan kemudiannya, kebangkitan kultus-kultus Vishnu dan Siva telah mengatasi kultus Brahma. Dengan perkembangan konsep Shakti, kedua-dua Vishnu dan Siva mempunyai Shakti masing-masing untuk membantu proses ciptaan. Maka, dengan perkembangan konsep bahawa Tuhan bersatu dengan Shaktinya untuk mencipta alam semesta ini, telah menjadikan Brahma hilang fungsi, dan akhirnya kedudukannya sebagai Tuhan Maha Esa.

Setiap kuil, sama ada Vishnu dan Siva, mesti mempunyai sebuah sudut di dinding utara untuk imej Brahma. Imej ini mesti dipuja setiap hari kerana Brahma adalah Parivaradevata (Pengiring Dewa utama).https://references.rkmm.org/external/manual/a-concise-encyclopaedia-of-hinduism/article/cover?p=03408e62817b3af3099725755af0978b04fddd5ece0745ea1b7f78cbb5508

 Nama-nama lain Brahma 
 Hiranyagarbha - Dari segi kosmologi, Brahma adalah Embrio Emas (Hiranyagarbha), iaitu bebola api yang melahirkan alam semesta ini.
 Prajapati - Brahma dikenali sebagai Prajapati kerana semua mahkluk adalah anak-anaknya
 Pitamaha - Sebagai Pencipta, Brahma adalah Bapa semua mahkluk
 Vidhi (takdir)
 Lokesa (Raja dunia)
 Dhatr (pelindung)
 Viswakarma - Sebagai arkitek alam semesta ini, Brahma juga dikenali sebagai Viswakarma. Biasanya, kuil yang khusus untuk Brahma, mempunyai rupa Vishwakarma yang duduk di atas seekor burung Hamsa, dan empat tangan-Nya memegang sebuah kitab, tasbih, rumput kusa, dan kamandalu.
 Nabhija dan Kanja - Menurut mitologi Hindu, Brahma lahir daripada sekuntum teratai yang berasal dari pusat Maha Vishnu. Maka, Brahma juga mendapat nama Nabhija (yang lahir daripada pusat) dan Kanja (yang lahir di air).
Nama 'Narayana' ('seseorang yang berada di lautan' atau 'kediaman manusia') pada asalnya digunakan untuk Brahma dan hanya kemudian untuk Maha Vishnu.

 Ikon Brahma 
Biasanya Brahma digambarkan dengan empat kepala yang menghadap empat arah. Empat kepalanya juga secara simbolik merujuk kepada empat Veda, empat Yuga (zaman), dan empat varna (pembahagian masyarakat berdasarkan sifat semulajadi, persekitaran dan pekerjaan). Biasanya, Brahma mempunyai janggut dan mata-Nya sering tertutup dalam meditasi. Brahma mempunyai empat tangan dalam gaya-gaya berlainan. Tangan-tangan-Nya juga merujuk kepada empat arah (utara, selatan, timur, dan barat). Objek-objek yang dipegang-Nya ialah akshamala (tasbih), kurca (berus daripada rumput kusa), sruk (senduk), sruva (garpu), kamandalu (kendi), dan pustaka (kitab). Kombinasi ini sering bertukar dari imej ke imej.

Akshamala atau tasbih menunjukkan masa dan kendi air bermaksud, Air Sebab-Penyebab yang mewujudkan dunia ini. Brahma mengawal masa dan prinsip sebab-penyebab. Rumput kusa, senduk, dan garpu mewakili sistem ritual korban. Kitab ialah simbol ilmu sekular dan ilmu rohani. Brahma adalah pemberi segala ilmu.

Tangan Brahma menandakan gaya abhaya (perlindungan) dan varada (rahmat).

Ikon Brahma biasanya berada dalam keadaan berdiri (atas sekumtum teratai) atau duduk di atas Hamsa (sejenis burung angsa). Hamsa juga adalah simbol ilmu dan diskriminasi antara baik-buruk.

 Mitologi 
Terdapat beberapa cerita mitos mengenai Brahma sebagai Pencipta dan Pasangan-Nya, Saraswati (Dewi Ilmu). Antaranya ialah:Swami Harshananda,  A Concise Encyclopaedia of Hinduism, Vol.1  
 Brahma telah lahir dari Telur Emas (Hiranyagarbha) yang wujud dalam Lautan yang Tidak Terbatas.Seterusnya, Vac atau Saraswati menjelma daripada Brahma. Penyatuan Brahma dan Saraswati, melahirkan semua hidupan.
 Brahma adalah simbol Veda dan Saraswati adalah maksud dan jiwa Veda. Maka, semua ilmu, sekular dan kerohanian, telah wujud daripada Mereka.
 Pada suatu ketika, Brahma menjelma sebagai seekor babi hutan dan menyelamatkan dunia yang tenggelam dalam lautan. Kemudian, Brahma mencipta para Resi, dan Prajapati.
 Rupa kura-kura dan ikan (kemudiannya, dianggap sebagai Avatara Maha Vishnu) juga dikatakan sebagai jelmaan Brahma.
 Para Resi seperti Atri, Marichi, dan Angiras adalah anak-anak 'minda' Brahma. Manu atau Adam bangsa Aryan adalah cicit-Nya.
 Brahma senang dipuaskan dengan disiplin agama. Golongan dewa, para resi dan manusia juga mudah mendapatkan rahmat-Nya dengan melakukan disiplin rohani.
 Seni pementasan, lakonan, muzik dan tarian telah diperkenalkan oleh Brahma.
 Brahma adalah sami utama ketika istiadat perkahwinan Shiva dan Parvati.

 Kuil-Kuil Brahma di India 
Hanya terdapat sebilangan kecil kuil di India yang didedikasikan untuk Brahma dan penyembahannya.Morris, Brian (2005). Religion and Anthropology: A Critical Introduction. Cambridge University Press. p. 123. ISBN 978-0521852418. Kuil Hindu yang paling penting bagi Brahma ialah Kuil Brahma, Pushkar.Charkravarti, SS (2001). Hinduism, a Way of Life. Motilal Banarsidass. p. 15. ISBN 978-8120808997. Lain-lain termasuk:

 Shri Kheteshwar Brahmadham Teerth, Asotra, Barmer, Rajasthan
 Kuil Adi Brahma, Khokhan, Kullu, Himachal Pradesh
 Kuil Brahma Karmali, Nagaragao, Valpoi, Goa
 Kuil Brahmaji, Chhinch, Banswara, Rajasthan
 Kuil Brahma, Khedbrahma, Sabarkantha, Gujarat
 Kuil Brahma Kuti, Bithoor, Kanpur, Uttar Pradesh
 Kuil Kumbakonam Brahma, Thanjavur, Tamil Nadu
 Arca Brahma kurun ke-12 Masihi di Chhinch, Banswara, Rajasthan

Brahma juga disembah di kompleks kuil yang didedikasikan untuk Trimurti. Antaranya ialah: Kuil Thanumalayan (daerah Kanyakumari)History of Suchindram temples". The Hindu. 29 January 2002. Retrieved 24 May 2020., Kuil Sri Purushothaman, Kuil Ponmeri Shiva,Sri Ponmeri Shiva Temple". templesofindia.org. Retrieved 3 January 2024 Kuil Thripaya Trimurti,https://en.wikipedia.org/wiki/Thripaya_Trimurti_Temple#cite_note-Hindusinfo-1 Kuil Mithrananthapuram Trimurtihttps://en.wikipedia.org/wiki/Mithrananthapuram_Trimurti_Templehttps://keralatemples.info/temple-details/mithrananthapuram-trimurti-temple di Kerala di mana arca Brahma mempunyai hanya satu muka, Kuil Kodumudi Magudeswarar,https://en.wikipedia.org/wiki/Kodumudi_Magudeswarar_Temple Sri Magudeswarar temple - Dinamalar Temples". Archived from the original on 11 November 2017. Retrieved 6 February 2020 dan Kuil Brahmapureeswarar.https://en.wikipedia.org/wiki/Brahmapureeswarar_Temple

Kuil Kandiyoor Sree Mahadeva di Kerala terletak di lokasi di mana Shiva memenggal kepala Brahma.https://keralatemples.info/temple-details/kandiyoor-mahadeva-temple

Kuil Chaturmukeshvara di bandar kuil Srikalahasti berhampiran Tirupati, Andhra Pradesh mempunyai berhala Dewa Shiva dengan empat muka dan mempunyai ukiran relief. Di kuil ini, Dewa Brahma dan Dewa Shiva kedua-duanya disembah. Menurut legenda, ini adalah tempat di mana Tuhan Brahma memperoleh semula keupayaanNya untuk mencipta selepas Dia memohon pengampunan daripada Tuhan Shiva untuk menghapuskan dosa SisihathyaNya.https://srikalahasthitemple.com/about-temple/

Terdapat kuil Chaturmukha Brahma di Chebrolu, Andhra Pradesh, dan kuil Chatrumukha (Empat Muka) Brahma setinggi tujuh kaki di Bengaluru, Karnataka. Di negeri pantai Goa, sebuah kuil kepunyaan abad kelima, di kampung kecil dan terpencil Carambolim, Sattari Taluka di wilayah timur laut negeri ditemui.https://www.goaholidayhomes.com/information/brahma-temple-at-carambolim.htmlhttps://www.navhindtimes.in/2019/07/13/magazines/zest/the-rare-temple-of-sri-brahma-in-brahmakarmali/https://brah.ma/devalayam/brahma-karmali-mandir

Arca terkenal Brahma wujud di Mangalwedha,https://www.harekrsna.com/sun/features/09-09/features1483.htm 52 km dari daerah Solapur di Maharashtra dan di Sopara berhampiran Mumbai. Kuil Brahma wujud di Khokhan, Annamputhur dan Hosur.

 Brahma di Luar India 
Meskipun, kuil-kuil Brahma di benua India adalah terhad, Brahma menjadi dewa yang popular di luar benua India. Terdapat beberapa buah kuil-kuil Brahma di Asia Tengara dan Asia Timur.

Sebuah kuil Brahma boleh ditemui di Angkor Wat Kemboja. Salah satu daripada tiga kuil terbesar di kompleks candi Prambanan abad ke-9 CE di Yogyakarta, Jawa tengah (Indonesia) didedikasikan untuk Brahma, dua lagi untuk Shiva (terbesar dari tiga) dan Vishnu masing-masing.Trudy Ring et al (1996), International Dictionary of Historic Places: Asia and Oceania, Routledge, ISBN 978-1884964046, page 692 Kuil yang didedikasikan untuk Brahma terletak di sebelah selatan kuil Shiva dan kuil Vishnu.

Sebuah arca Brahma terdapat di Kuil Erawan di Bangkok, Thailand dan terus dihormati pada zaman moden.London, Ellen (2008). Thailand Condensed: 2,000 Years of History & Culture. Marshall Cavendish. p. 74. ISBN 978-9812615206. Kubah emas Rumah Kerajaan Thailand menempatkan arca Phra Phrom (Brahma dalam budaya Thai). Lukisan awal abad ke-18 Masihi di Wat Yai Suwannaram di bandar Phetchaburi di Thailand menggambarkan Brahma.Chami Jotisalikorn et al (2002), Classic Thai: Design, Interiors, Architecture., Tuttle, ISBN 978-9625938493, pages 164-165

Nama lama negara Mynmar, iaitu Burma berasal daripada Brahma. Dalam teks zaman pertengahan, negara ini dirujuk sebagai Brahma-desa.Arthur P. Phayre (2013), History of Burma, Routledge, ISBN 978-0415865920, pages 2-5

Brahma dalam Buddhisme dikenali dalam bahasa Cina sebagai Simianshen ("Tuhan Bermuka Empat"), Simianfo, "Buddha Berwajah Empat") atau Fantian, Tshangs pa dalam bahasa Tibet, Phạm Thiên dalam bahasa Vietnam, Bonten dalam bahasa Jepun, Robert E. Buswell Jr.; Donald S. Lopez Jr. (2013). The Princeton Dictionary of Buddhism. Princeton University Press. pp. 141–142. ISBN 978-1-4008-4805-8. dan Beomcheon dalam bahasa Korea. Dalam agama Buddha Cina, dia dianggap sebagai salah satu daripada Dua Puluh Dewa atau Dua Puluh Empat Dewa, kumpulan pelindung dharmaphalas.Lewis Hodous; William Edward Soothill (2004). A dictionary of Chinese Buddhist terms : with Sanskrit and English equivalents and a Sanskrit-Pali index. London: RoutledgeCurzon. ISBN 0-203-64186-8. OCLC 275253538. Archived from the original on 31 March 2024. Retrieved 10 May 2021.

Penganut Hindu di Indonesia masih menyanjung tinggi Brahma (Bahasa Indonesia dan Bahasa Jawa: Batara Brahma dan Sanghyang Brahma). Di Prambanan terdapat sebuah kuil khas yang ditujukan untuk Brahma, bersebelahan dengan Vishnu dan Shiva, dan di Bali terdapat Kuil Andakasa yang didedikasikan untuk Brahma.Menyingkap Misteri Dewa Brahma Jarang Dipuja (Indonesian)", Baliexpress, archived from the original on 9 July 2021, retrieved 30 June 2021

Dalam legenda yang berkembang di Jawa Timur tentang Ken Arok, misalnya, Brahma dipercayai sebagai bapa kandung Ken Arok. Dikatakan Brahma terpesona dengan kecantikan ibu Ken Arok, Ken Endok dan menjadikannya sebagai kekasih. Dari hubungan ini lahirlah Ken Arok. 

Nama Brahma juga digunakan sebagai nama sebuah gunung di banjaran Pergunungan Tengger iaitu Gunung Bromo. Gunung Bromo dipercayai berasal daripada perkataan Brahma dan pernah ada satu mazhab yang percaya bahawa Brahmaloka - alam semesta tempat Brahma berada - dihubungkan dengan Gunung Bromo. Sehingga kini, Gunung Bromo masih dianggap sebagai tempat suci bagi penganut Hindu Jawa, menjadikannya lokasi untuk upacara tahunan Yadnya Kasada atau Kasodo. Orang ramai di sekitar Gunung Bromo akan menyambut perayaan Kasodo setiap tahun dengan mempersembahkan persembahan seperti sayur-sayuran, ayam dan wang yang didedikasikan untuk Dewa dan dicurah ke dalam kawah Gunung Bromo sebagai tanda kesyukuran kepada kepada Yang Maha Esa.https://authentic-indonesia.com/activities/the-bromo-volcano/

Dalam wayang kulit versi Jawa, Brahma mempunyai peranan yang sangat berbeza daripada peranan awalnya. Apabila masyarakat Hindu mulai lenyap dari Jawa dan era wayang kulit Walisongo mula muncul, peranan Brahma sebagai pencipta dalam pawagam wayang kulit telah diberikan kepada seorang tokoh bernama Sang Hyang Wenang, manakala Brahma sendiri ditukar nama kepada Brama (api) di mana Dia menjadi tuhan yang memerintah. Brama, anak tokoh Batara Guru (Shiva). Watak Brahma dalam wayang kulit Jawa bercantum dan bercampur dengan watak Agni.Dewa Brahma", GamaBali, archived from the original on 24 June 2021, retrieved 30 June 2021

 Dalam Sastera Tamil Sangam 
Sastera Tamil Sangam menyebut semua dewa dan dewi Hindu dan amalan Veda di Tamilakam. Orang Tamil menganggap Veda sebagai buku agama Hindu dan menggunakannya untuk melakukan Yajna.Poem: Purananuru - Part 362 by George L. III Hart". Archived from the original on 26 September 2023. Retrieved 9 October 2023. Beberapa raja dan permaisuri Hindu Tamil telah melakukan pengorbanan Veda dan menyembah pelbagai tuhan dan dewi agama Hindu. Beberapa teks Sangam menyebut bahawa Brahma sebagai dewa pencipta yang lahir dari pusar Vishnu bersama-sama dengan Shiva sebagai dewa pemusnah yang lahir dari dahinya sedangkan Vishnu adalah dewa pemelihara. Memandangkan Brahma ialah nenek moyang biologi langsung semua keluarga diraja, Chola berkata bahawa Brahma dan Shiva sebagai nenek moyang biologi langsung mereka dan Vishnu sebagai pencipta mereka dan pencipta seluruh alam semesta ini.https://archive.org/details/pattupattutentamilidyllschelliahj.v._108_Q/page/129/mode/2up Silappatikaram juga mempunyai beberapa sebutan tentang Brahma sebagai dewa pencipta.The Cilappatikāram: The Tale of an Anklet (Iḷaṅkōvaṭikaḷ). Translated by R Parthasarathy. Penguin Books. 2004. pp. 6–8. ISBN 978-0-14-303196-3. Archived from the original on 31 March 2024. Retrieved 9 October 2023.

 Lihat juga 
 Brahma (Agama Buddha)
 Phra Phrom
 Tuhan Pencipta
 Brahmastra
 Demiurge
 Erawan Shrine
 Narada Muni
 Dewa-dewa Hindu

 Rujukan 

 Pautan luar 
 The Brahma-Samhita - Prayers of Lord Brahma at the start of creation  (Brahmasamhita.com)
 Brahma's Prayers for Creative Energy from the Bhagavata Purana (vedabase.net)

 Brahma: The God with Only Three Temples  (boloji.com)
 Indian Gods and Goddesses - Brahma (indiayogi.com)

Kategori:Dewa-dewi Hindu
Brahma